Document ID: /roh_data/filtered/fineweb-2-filterrobots_roh.jsonl.gz/57864

Cun l’elecziun da Ruet Ratti va il presidi da la vischnanca da Madulain en la terza generaziun da la famiglia Ratti. Ses non Gian e ses bab Gian Duri èn numnadamain stads presidents ils onns 1969 – 2013. Ils ultims nov onns hai dà cun Roberto Zanetti in’interrupziun. El ha decis da demissiunar suenter trais periodas d’uffizi. Durant quels nov onns è Ruet Ratti stà en la suprastanza communala.
A partir dal prim da zercladur è Ruet Ratti pia al timun da la vischnanca da Madulain. Sco ses successur en la suprastanza communala ha la radunanza elegì Andreas Grass. Ils ulteriurs suprastants, Achmed Etter, Flurin Schur e Floris Tichler èn vegnids reelegids.